CELEX: C2007/235/10
Language: ro
Date: 2007-10-06 00:00:00
Title: Cauza C-382/05: Hotărârea Curții (Camera a doua) din 18 iulie 2007 — Comisia Comunităților Europene/Republica Italiană (Neîndeplinirea obligațiilor de către un stat membru — Contracte de achiziții publice de servicii — Directiva 92/50/CEE — Convenții privind tratarea deșeurilor urbane — Calificare — Contract de achiziții publice — Concesiune de servicii — Măsuri de publicitate)

6.10.2007   
            
            
               RO
            
            
               Jurnalul Oficial al Uniunii Europene
            
            
               C 235/7
            
         Hotărârea Curții (Camera a doua) din 18 iulie 2007 — Comisia Comunităților Europene/Republica Italiană
   (Cauza C-382/05) (1)
   
   (Neîndeplinirea obligațiilor de către un stat membru - Contracte de achiziții publice de servicii - Directiva 92/50/CEE - Convenții privind tratarea deșeurilor urbane - Calificare - Contract de achiziții publice - Concesiune de servicii - Măsuri de publicitate)
   (2007/C 235/10)
   Limba de procedură: italiana
   Părțile
   
      Reclamantă: Comisia Comunităților Europene (reprezentanți: A. Aresu și X. Lewis, agenți)
   
      Pârâtă: Republica Italiană (reprezentanți: I. M. Braguglia și G. Fiengo, agenți)
   Obiectul
   Neîndeplinirea obligațiilor de către un stat membru — Încălcarea articolelor 11, 15 și 17 din Directiva 92/50/CEE a Consiliului din 18 iunie 1992 privind coordonarea procedurilor de atribuire a contractelor de achiziții publice de servicii (JO L 209, p. 1) — Atribuirea unui contract fără publicarea anunțului corespunzător — Încheierea de convenții pentru utilizarea părții reziduale a deșeurilor urbane produsă în comunele regiunii Sicilia
   Dispozitivul
   
               1)
            
            
               Întrucât Presidenza del Consiglio dei Ministri — Dipartimento per la protezione civile — Ufficio del Commissario delegato per l'emergenza rifiuti e la tutela delle acque in Sicilia a inițiat procedura de încheiere a convențiilor având ca obiect utilizarea fracțiunii reziduale a deșeurilor urbane, după colectarea selectivă, produsă în comunele regiunii Sicilia și a încheiat aceste convenții fără aplicarea procedurilor prevăzute de Directiva 92/50/CEE a Consiliului din 18 iunie 1992 privind coordonarea procedurilor de atribuire a contractelor de achiziții publice de servicii, astfel cum a fost modificată prin Directiva 2001/78/CE a Comisiei din 13 septembrie 2001 și, în special, fără publicarea anunțului de participare corespunzător în Jurnalul Oficial al Comunităților Europene, Republica Italiană nu și-a îndeplinit obligațiile care îi revin în temeiul directivei menționate și mai ales al articolelor 11, 15 și 17 din aceasta.
            
         
               2)
            
            
               Obligă Republica Italiană la plata cheltuielilor de judecată.
            
         
      (1)  JO C 22, 28.1.2006.